PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 3.02.1999
Nr. 124


R A P O R T

asupra propunerii legislative pentru modificarea Legii nr.42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată în Monitorul Oficial partea I nr.198/23 august 1996.



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru modificarea Legii nr.42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată în Monitorul Oficial partea I nr.198/23 august 1996, trimisă cu adresa nr.124 din 9 iulie 1998, înregistrată sub nr.479/XVIII/11 din 9.07.1998.



Cu adresa nr.124 din 24 iulie 1998, Secretarul general al Camerei Deputaţilor a transmis Avizul negativ al Consiliului Legislativ nr.501 din 23 iulie 1998.



Comisia pentru buget, finanţe şi bănci,  sesizată în  avizare, a transmis Avizul nr.513 din 9 septembrie 1998, prin care propune respingerea acestei iniţiative legislative.



În conformitate cu prevederile art.110  din Constituţie, Guvernul şi-a precizat punctul de vedere,  potrivit căruia nu se justifică promovarea acestei iniţiative legislative.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a luat în dezbatere propunerea legislativă, menţionată mai sus, în şedinţa din 3 februarie 1999.



În urma examinării iniţiativei legislative, şi a avizelor, membrii comisiei, cu majoritate de voturi, propun Plenului Camerei Deputaţilor respingerea acesteia, pentru următoarele considerente:



- modificarea numai a art.2 alin.(2) din Legea nr.42/1990, republicată în Monitorul Oficial al României, partea I nr.198 din 23 august 1996, în sensul schimbării cifrei 16 din sintagma “16-22 decembrie 1998” cu cifra 14, aşa cum se propune de iniţiator, nu ar fi suficientă, întrucât ar crea confuzii, care fac inaplicabilă această lege;


- Guvernul României, aşa cum se precizează în adresa nr.4068/7.07.1998, are în vedere necesitatea modificării de fond a Legii nr.42/1990, după terminarea verificării dosarelor de revoluţionar, astfel cum s-a stabilit prin Protocolul încheiat cu reprezentanţii revoluţionarilor.

Având în vedere conţinutul juridic şi obiectul reglementării aceasta are caracter de lege ordinară.

P R E Ş E D I N T E,                                            SECRETAR,

Emil Teodor Popescu                                     Nicolae Grădinaru

red.: cons. parlamentar

Sorin Rânjea

